ইলেকট্রিক ফিউজ এর কার্যনীতি: ফিউজ তারের গলনাঙ্ক খুব কম কিন্তু রোধ অনেক বেশি হয়। ফিউজ তারকে বৈদ্যুতিক লাইনের সঙ্গে শ্রেণী সমবায়ে যুক্ত করা হয়। এর গলনাঙ্ক কম হওয়ায় ফিউজ তার একটি নির্দিষ্ট সীমা পর্যন্ত তড়িৎ প্রবাহ সহ্য করতে পারে। তড়িৎ প্রবাহমাত্রা ওই নির্দিষ্ট সীমার বেশি হলেই ফিউজ তারের যে তাপ উৎপন্ন হয় সেই তাপে ফিউজ তার গলে গিয়ে তড়িৎ সংযোগ বিচ্ছিন্ন হয়ে যায়। এর ফলে বর্তনীতে তড়িৎ প্রবাহ বন্ধ হয়ে যায়। এভাবে বড় বিপদের হাত থেকে রক্ষা পাওয়ার সাথে সাথেই মূল্যবান বৈদ্যুতিক যন্ত্রপাতি গুলো বেঁচে যায়।